# Metodiskie norādījumi autoceļu projektu izmaksu-ieguvumu analīzes sagatavošanai

Izmaksu indeksācija uz 2022.gada cenām

Metodiskie norādījumi autoceļu projektu izmaksu-ieguvumu analīzes sagatavošanai ietver projekta izmaksu un ieguvumu vienību izmaksu aprēķinu rezultējošo daļu, kas galvenokārt sniegta tabulās un paredzēta projektu ekonomisko pamatojumu veikšanai autoceļu nozarē. Apkopotie unificētie izcenojumi ļauj izmantot relatīvi vienādu sākumdatu bāzi, kas nodrošina autoceļu būvniecības vai pārbūves efektivitātes objektīvāku vērtēšanu un salīdzināšanu.

Saskaņā ar Metodiskajiem norādījumiem autoceļu projektu izmaksu un ieguvumu analīzes sagatavošanai, izmaksas ir iespējams koriģēt katru gadu atbilstoši attiecīgajiem indeksiem saskaņā ar LR statistikas datiem un/vai arī piemērojot Metodiskajos norādījumos noteikto izmaksu vai ieguvumu indeksēšanas kārtību.

Projekta ieguvumu izmaksu indeksēšanai tika piemērotas patēriņa cenu indeksa izmaiņas, vidējās darba algas izmaiņas un degvielas cenu izmaiņas. Projekta izmaksu indeksēšanai tika ņemti vērā LVC Stratēģijas daļas aprēķini par autoceļa 1 km būvniecības izmaksu izmaiņām un Uzturēšanas plānošanas daļas informācija par autoceļu uzturēšanas darbu izmaksām.

Indeksējot Metodiskajos norādījumos dotās cenas uz 2022. gadu, tika izmantoti Latvijas statistikas pārvaldes dati ([www.csb.gov.lv](http://www.csb.gov.lv)).

Ņemot vērā iepriekšminētos datus, cenu izmaiņu koeficienti 2022. gadam, salīdzinot ar 2019. gadu, tiek pieņemti:

***projekta ieguvumiem:***

1. ***Satiksmes dalībnieku patērētā laika izmaksas*** *tika indeksētas ar vidējas darba algas pieauguma koeficientu–* ***1,26***
2. ***SEG emisiju samazinājuma sociāli-ekonomiskie ieguvumi*** *tika indeksēti, palielinot vienas ietaupītas CO2 tonnas vērtību par 1 EUR gadā – 2022. gadā t.i.* ***37 EUR***
3. ***Autotransporta ekspluatācijas izmaksas*** *tika indeksētas ar koeficientu* ***1,15****, t.sk.:*

* 40% no autokilometru izmaksām tika indeksētas ar degvielas cenu izmaiņu indeksu -1,14;
* 15% no norādītājām autokilometru izmaksām tika indeksētas ar vidējas darba algas pieauguma koeficientu - 1,26;
* 45% no norādītājām autokilometru izmaksām tika indeksētas ar patēriņa cenu indeksu - 1,12;

1. ***CSNg izmaksas*** *tika indeksētas ar vidējās darba algas pieauguma koeficientu -* ***1,26***

***projekta izdevumi netiek indeksēti.***